रविकांत तुपकर

रविकांत तुपकर हे महाराष्ट्रातील राजकारणी व चळवळीचे अग्रणी नेते आहेत. ते मूळचे बुलढाणा जिल्ह्यातील आहेत. ते स्वाभिमानी शेतकरी संघटनेचे राज्याचे नेते आहेत तसेच ते महाराष्ट्र राज्य वस्त्रोद्योग महामंडळाचे अध्यक्ष होते. त्यांना राज्यमंत्री पदाचा दर्जा होता. सर्व सामान्य,शेतकरी व कष्टकऱ्यांच्या प्रश्नांवर आक्रमकपणे आवाज उठवणारा नेता म्हणून त्यांची ओळख आहे. ते आपल्या अभ्यासू, परखड व आक्रमक भाषणांसाठी प्रसिद्ध आहेत व युवकांमध्ये त्यांची विशेष क्रेज आहे. विद्यार्थी, तरुण, शेतकरी व कष्टकऱ्यांच्या प्रश्नांवर त्यांनी आजवर अनेक आंदोलने केली आहेत व त्यासाठी अनेकदा तुरुंगवासही भोगला आहे. राजकीय क्षेत्राबरोबरच सामाजिक, सांस्कृतिक,कला व क्रीडा क्षेत्रातही त्यांचा सहभाग असतो.

वैयक्तिक आयुष्य 
रविकांत तुपकर यांचा जन्म बुलढाणा जिल्ह्यातील सावळा या गावी झाला. कला शाखेतून त्यांनी पदवीपर्यंतचे शिक्षण पूर्ण केले आहे.

राजकीय कारकीर्द 
शेतकरी संघटनेचे नेते शरद जोशी यांच्या विचारांनी प्रभावित होऊन वयाच्या १८ व्या वर्षी त्यांनी शेतकरी चळवळीच्या कामाला सुरुवात केली. त्यानंतर काही वर्षांनी त्यांनी स्वाभिमानी शेतकरी संघटनेच्या कामाला सुरुवात केली. लवकर त्यांना स्वाभिमानी शेतकरी संघटनेच्या युवा आघाडीच्या महाराष्ट्र प्रदेशाध्यक्ष पदाची जबाबदारी सोपविण्यात आली. २०१५ साली राज्यातील सरकारने त्यांना महाराष्ट्र राज्य वस्त्रोद्योग महामंडळाचे अध्यक्ष केले व त्यांना राज्यमंत्री पदाचा दर्जा दिला. पण शेतकरी प्रश्नांवर सरकार संवेदनशील नसल्याने त्यांनी २०१७ मध्ये आपल्या पदाचा राजीनामा दिला. त्यानंतर त्यांनी स्वाभिमानी पक्षाच्या प्रदेशाध्यक्ष पदाची जबाबदारी ही सांभाळली.  

शेतकरी,तरुण व विद्यार्थ्यांच्या प्रश्नांवर त्यांनी महाराष्ट्र पिंजून काढत अनेक आक्रमक आंदोलने केली. २०२१ साली त्यांनी सोयाबीन-कापूस दरवाढीसाठी केलेले उपोषण देशभर गाजले व त्यामुळे शेतकऱ्यांना दरवाढ मिळून मोठा न्याय मिळाला. महाराष्ट्रातील सोयाबीन-कापूस उत्पादकांचा नेता म्हणून त्यांच्याकडे पाहिले जाते.

भूषवलेली पदे 
प्रदेशाध्यक्ष, प्रदेशाध्यक्ष, युवा स्वाभिमानी शेतकरी संघटना.

अध्यक्ष, (राज्यमंत्री दर्जा) वस्त्रोद्योग महामंडळ, महाराष्ट्र राज्य.

प्रदेशाध्यक्ष, स्वाभिमानी पक्ष, महाराष्ट्र राज्य

आजवर आंदोलनातील सहभाग 

 २०२१ साली सोयाबीन-कापूस दरवाढीसाठी केलेले अन्नत्याग आंदोलन.
 अतिवृष्टीग्रस्त शेतकऱ्यांच्या मदतीसाठी स्वतःला जमिनीत गाडून घेऊन केलेले आत्मक्लेश आंदोलन.
 ऊस व दुध दरवाढ आंदोलन
 बुलढाणा जिल्हा बँक आंदोलन
 कृषी कायद्यांविरोधात रेल रोको आंदोलन
 कर्जमाफी साठी पुणे-मुंबई आत्मक्लेश पदयात्रा

संदर्भ 

राजकारणी
बुलढाणा जिल्ह्यातील लोक
शेतकरी संघटना